Държавен вестник, бр. 75, 2004 г., стр. 19

Б Р О Й  75
Д Ъ Р Ж А В Е Н   В Е С Т Н И К
С Т Р .  19
КОМИСИЯ ЗА ЗАЩИТА
НА КОНКУРЕНЦИЯТА
Правилник за изменение и допълнение на Ус-
тройствения правилник на Комисията за за-
щита на конкуренцията (обн., ДВ, бр. 99 от
2003 г.; изм., бр. 39 и 58 от 2004 г.)
§ 1. В чл. 20, ал. 2 се правят следните изме-
нения и допълнения:
1. Създава се нова т. 11:
“11. организира и следи за дейността на от-
дел “Правно-нормативно обслужване”;”.
2. Досегашната т. 11 става т. 12.
§ 2. В чл. 23 се правят следните изменения:
1. В ал. 1:
а) съединителното тире и думата “правно”
се заличават;
б) точка 19 се отменя.
2. Алинея 2 се отменя.
§ 3. Създава се чл. 23а:
“Чл. 23а (1) Отдел “Правно-нормативно об-
служване” е пряко подчинен на главния секре-
тар на комисията.
(2) Отделът осъществява процесуално пред-
ставителство по всички съдебни дела, по които
комисията е страна, и осигурява дейността є в
правно отношение, като:
1. организира изпращането на жалбите за-
едно с преписките по обжалваните решения на
комисията до Върховния административен съд
след разпореждане на председателя;
2. осигурява процесуалното представител-
ство на комисията;
3. привежда в изпълнение влезлите в сила
решения на комисията за имуществени санк-
ции и глоби по реда на Данъчния процесуален
кодекс;
4. предоставя информация на комисията по
движението на съдебните дела;
5. подготвя заповеди в изпълнение на разпо-
реждания на председателя на комисията;
6. отговаря за законосъобразността на вът-
решноадминистративните актове и участва при
изготвяне и сключване на договори, по които
комисията е страна;
7. следи за спазване на законността и реда в
администрацията и предлага мерки за предот-
вратяване на нарушенията;
8. анализира съдебната практика по обжал-
вани актове на комисията и предлага мерки за
подобряване на оперативната работа във връзка
с проучването и разследването по преписки.”
Заключителна разпоредба
§ 4. Правилникът за изменение и допълне-
ние на Устройствения правилник на Комисия-
та за защита на конкуренцията е приет с реше-
ние на Комисията за защита на конкуренцията
от 10.VIII.2004 г.
Председател: П. Николов
41751
МИНИСТЕРСТВО
НА ЕНЕРГЕТИКАТА
И ЕНЕРГИЙНИТЕ РЕСУРСИ
НАРЕДБА № 11
от 10 юни 2004 г.
за резерви от горива
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят ус-
ловията и редът за набиране и поддържане
на резервите от горива за производство на
електрическа и/или топлинна енергия и за
студен резерв, както и осъществяването на
контрол върху набирането и поддържането
на тези резерви.
(2)  Основните цели на тази наредба са:
1. гарантиране на сигурно и качествено за-
доволяване на потребностите от електрическа
и топлинна енергия на обществото при времен-
ни затруднения на доставката на горива;
2. предотвратяване въвеждането на ограни-
чителен режим на снабдяването с електричес-
ка и топлинна енергия;
3. намаляване рисковете от щети върху обек-
тите на електроенергийната и топлоснабдител-
ната система, както и осигуряване нормална
дейност на всички потребители.
Чл. 2. (1) Резервите от горива по реда на тази
наредба се набират и поддържат от енергийни-
те производители и се съхраняват на площадка-
та на всяка централа на производителя.
(2) Енергийният производител може да съх-
ранява на една площадка резерви от горива за
повече от една централа, ако транспортната
схема гарантира сигурност и непрекъснатост на
доставките от гориво до всяка една от тях.
Чл. 3. (1) Енергийните производители са
длъжни да набират и поддържат резерви от
горива—основно, разпалващо и съдействащи
за сигурността на производството, в количе-
ства, с които да продължи производството на
електрическа и/или топлинна енергия в слу-
чай, че се прекъсне или наруши ритмичната
им доставка.
(2) Енергийните производители, които са
сключили договори за студен резерв с пренос-
ното предприятие по чл. 105, ал. 1 от Закона за
енергетиката (ЗЕ), набират и поддържат резерв
от гориво в количества, определени в договори-
те за студен резерв, с които да замести аварий-
но отпаднали производствени мощности.
Чл. 4. Енергийните производители внасят в
Министерството на енергетиката и енергийни-
те ресурси обосновани предложения за размера
на резервите от горива по чл. 3, ал. 1.
Чл. 5. (1) Нормативите за резервите от гори-
ва по чл. 3, ал. 1 се утвърждават от министъра
на енергетиката и енергийните ресурси по реда
на глава втора, раздел втори.